cyanic-selkie/wikianc huggingface dataset:
ভি. বি. চন্দ্রশেখর
ব্যক্তিগত জীবন
১৫ আগস্ট, ২০১৯ তারিখে চেন্নাইয়ের বাসভবনে ঝুলন্ত অবস্থায় আত্মহত্যা করেন। এ সময় তার বয়স ছিল ৫৮ বছর। তামিলনাড়ু প্রিমিয়ার লীগে অংশগ্রহণকারী দল ভি. বি. কাঞ্চি বিরানস-সহ ক্রিকেট সম্পর্কীত ব্যবসায় আর্থিক দিকে দেনাগ্রস্ত হওয়া এর প্রধান কারণ ছিল বলে পুলিশ মন্তব্য করে।
মতিরাম ওডগু
মতিরাম ওডগু মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভার কিরানপুর বিধানসভা কেন্দ্রের প্রতিনিধিত্ব করেছিলেন।
গোয়ালকান্দি জমিদার বাড়ি
গোয়ালকান্দি জমিদার বাড়ি বাংলাদেশ এর রাজশাহী জেলার বাগমারা উপজেলার গোয়ালকান্দি ইউনিয়নে অবস্থিত এক ঐতিহাসিক জমিদার বাড়ি।
ইতিহাস
এই জমিদার বাড়ির জমিদার ছিলেন জমিদার কংস নারায়ণ। তবে কবে নাগাদ এই জমিদার বাড়িটি প্রতিষ্ঠিত হয়েছে তার কোনো সঠিক তথ্য জানা যায়নি। ১৯৪৭ সালে ভারতবর্ষ ভাগ হলে এই জমিদার বংশধররা ভারতের এক ব্যক্তির সাথে জায়গাজমি বিনিময়ের মাধ্যমে এই দেশ থেকে চলে যান।
বর্তমান অবস্থা
জমিদার বাড়িটি বর্তমানে পরিত্যক্ত অবস্থায় পড়ে রয়েছে। তবে গোয়ালকান্দি ইউনিয়নের পাশাপাশি হওয়ায় বাড়িটির একাংশ ইউনিয়ন পরিষদেন কার্যালয় হিসেবে ব্যবহৃত হচ্ছে।
সতীশচন্দ্র সামন্ত
সতীশচন্দ্র সামন্ত (১৫ই ডিসেম্বর, ১৯০০ – ৪ঠা জুন, ১৯৮৩, মহিষাদল) ছিলেন একজন ভারতীয় স্বাধীনতা সংগ্রামী ও লোকসভা-সদস্য (১৯৫২-৭৭)। মাত্র পনেরো বছর বয়সে গুরু স্বামী প্রজ্ঞানানন্দ সরস্বতীর অনুপ্রেরণায় ব্রহ্মচর্য ব্রত গ্রহণ করে দেশ ও জাতির সেবায় আত্মনিয়োগ করেছিলেন এই মণীষী।
জীবনী
শিবপুর ইঞ্জিনিয়ারিং কলেজে দ্বিতীয় বর্ষে পড়ার সময় সতীশচন্দ্র পাঠ অসমাপ্ত রেখেই ঝাঁপিয়ে পড়েছিলেন ভারতের স্বাধীনতা আন্দোলনে। লক্ষ্য ছিল দেশ থেকে বিদেশি ব্রিটিশ শাসনের উচ্ছেদ সাধন। ভারতীয় জাতীয় কংগ্রেসের স্থানীয় শাখার মাধ্যমে তিনি বিপ্লবাত্মক কাজকর্ম সংগঠিত করতে থাকেন। পরে তিনি তমলুক কংগ্রেস কমিটির সভাপতি হন এবং কয়েক দশক ধরে কংগ্রেসের সক্রিয় সদস্য থাকেন। তার সুদক্ষ নেতৃত্ব ও অন্যান্য গঠনমূলক কাজের জন্য তিনি চিরস্মরণীয় হয়ে আছেন। তার নেতৃত্বের দক্ষতার পরিচয় পাওয়া যায় ভারত ছাড়ো আন্দোলনের সময় তমলুকে স্থাপিত "তাম্রলিপ্ত জাতীয় সরকার" নামে এক সমান্তরাল সরকার গঠনের মধ্য দিয়ে। ১৯৪২ সালের ১৭ই ডিসেম্বর এই সরকার গঠিত হয়েছিল। ১৯৪৩ সালের জুন মাসে গ্রেফতারবরণের পূর্বাবধি সতীশচন্দ্র এই সরকার পরিচালনা করেছিলেন। ১৯৪৪ সালের সেপ্টেম্বর মাস পর্যন্ত সফলভাবে কাজ করেছিল তাম্রলিপ্ত জাতীয় সরকার। ঘূর্ণিঝড়-বিধ্বস্ত এলাকায় ত্রাণকার্য, বিদ্যালয় অনুদান প্রদান ও বিদ্যুৎ বাহিনী নামে একটি সশস্ত্র বাহিনী গঠন ছিল এই সরকারের প্রধান উল্লেখযোগ্য কীর্তি।
রাজনৈতিক কর্মকাণ্ডের পাশাপাশি সতীশচন্দ্র গণস্বাস্থ্য সচেতনতা সৃষ্টির কাজেও উল্লেখযোগ্য ভূমিকা রেখেছিলেন। ম্যালেরিয়া রোগ নিবারণে রাস্তাঘাট পরিষ্কার করা, কলেরা রোগীদের শুশ্রুষার ব্যবস্থা করা, বিনামূল্যে স্বাস্থ্যশিবির আয়োজন করা, অনগ্রসর এলাকায় শিক্ষা ও সাক্ষরতার প্রসারে স্বেচ্ছাসেবকদের প্রশিক্ষিত করে তোলার কাজে তিনি ছিলেন নিরলস। স্বাধীনতার পর তিন দশকেরও বেশি সময় তিনি থেকেছেন লোকসভার সদস্য। ১৯৫২ সালে প্রথম লোকসভায় তমলুক কেন্দ্র থেকে নির্বাচিত হয়েছিলেন সতীশচন্দ্র। এরপর ১৯৫৭, ১৯৬২, ১৯৬৭ ও ১৯৭১ সালেও একই কেন্দ্র থেকে পুনর্নির্বাচিত হয়েছিলেন তিনি।
পালঘাট
পালক্কাড় (Palakkad) বা পালঘাট ভারতের কেরালা রাজ্যের পালক্কাড় জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে পালক্কাদ শহরের জনসংখ্যা হল ১৩০,৭৩৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে পালক্কাড় এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কসমস পর্বসমূহের তালিকা
নিচে বৈজ্ঞানিক প্রামাণ্যচিত্রভিত্তিক টেলিভিশন ধারাবাহিক কসমসের পর্বসমমূহের তালিকা রয়েছে। এর প্রথম ধারাবাহিক কসমস: অ্য পারসোনাল ভয়েজ ১৯৮০ সালে কার্ল সেগানের উপস্থাপনায় পিবিএসে সম্প্রচারিত হয়। দ্বিতীয় ধারাবাহিক কসমস: এ স্পেসটাইম ওডেসি ২০১৪ সালে নিল ডিগ্রেস টাইসনের উপস্থাপনায় ফক্স নেটওয়ার্কের সকল চ্যানেলে সম্প্রচারিত হয়। এর তৃতীয় ধারাবাহিক পসিবল ওয়ার্ল্ডস ২০২০ আবারও টাইসনের উপস্থাপনায় প্রচারিত হওয়ার কথা রয়েছে।
গম্ভীরা
গম্ভীরা বাংলার লোকসঙ্গীতের অন্যতম একটি ধারা। পশ্চিমবঙ্গের মালদহ জেলা ও বাংলাদেশের চাঁপাইনবাবগঞ্জ জেলাতে  গম্ভীরার প্রচলন রয়েছে। গম্ভীরা দলবদ্ধভাবে গাওয়া হয়। এটি বর্ণনামূলক গান। পশ্চিমবঙ্গের মালদহ জেলা অঞ্চলে গম্ভীরার মুখোশ পরে গম্ভীরা গানের তালে গম্ভীরা নৃত্য পরিবেশন করা হয়৷ বাংলাদেশের চাঁপাইনবাবগঞ্জ জেলা অঞ্চলের গম্ভীরার মুখ্য চরিত্রে নানা-নাতি খুব জনপ্রিয়।
ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম 'গম্ভীর', তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান। মালদহে মূলত চৈত্রসংক্রান্তির শিবপূজা উপলক্ষে বিগত বছরের প্রধান-প্রধান ঘটনাবলি নৃত্য, গীত ও অভিনয়ের মাধ্যমে সমালোচিত হয়; অনুষ্ঠানের বিভিন্ন পর্যায়ে ছোট তামাশা, বড় তামাশা ও ফুলভাঙ্গা অনুষ্ঠানের গম্ভীরা মুখোশনৃত্য পরিবেশিত হয়। গম্ভীরা উৎসবের সঙ্গে এ সঙ্গীতের ব্যবহারের পেছনে জাতিগত ও পরিবেশগত প্রভাব রয়েছে।
গম্ভীরা উৎসব
কথিত আছে, প্রায় হাজার বছরের পুরনো গম্ভীরা উৎসব এবং তার ধারাবাহিকতা ভারতের পশ্চিমবঙ্গের মালদহ জেলার জীবনকে প্রভাবিত করে এসেছে৷ পশ্চিমবঙ্গের মালদহ অঞ্চলে চৈত্রসংক্রান্তির গাজন উৎসবই গম্ভীরা পূজা ও উৎসব নামে পরিচিত (উত্তরবঙ্গের জলপাইগুড়িতে এটি গমীরা নামে খ্যাত)। চৈত্রের শেষ চারদিনে মূল অনুষ্ঠান হয়, তবে অঞ্চলভেদে বৈশাখ,  জ্যৈষ্ঠ এমনকি শ্রাবণ মাসেও শিবমূর্তি স্থাপন করে গম্ভীরা পূজা হয়। বর্তমানে মূলত শিবপূজা নামে খ্যাত হলেও প্রাচীনকালে এটি সূর্যের উৎসব ছিল বলে মনে করা হয়।
মালদহে নিম্নবর্ণের হিন্দু, কোচ-রাজবংশী, পোলিয়া সম্প্রদায়ের লোকেরা মূলত উৎসবে অংশগ্রহণ করেন। গম্ভীরা উৎসব মালদহ জেলাতে প্রধানত চার দিনের উৎসব। প্রথমদিন 'ঘটভরা' অনুষ্ঠান; গম্ভীরা মণ্ডপে ঘট স্থাপন করে শিবপূজার উদ্বোধন করা হয়। দ্বিতীয় দিনে হয় 'ছোট তামাশা'; এই দিনে শিব ও পার্বতীর পুজো হয়, পুজোর অনুষ্ঠান রং, তামাশা, আনন্দ, রসিকতার মধ্যে কাটে এবং ঢাক-ঢোল বাদ্য সহযোগে মণ্ডপে নানা নৃত্যানুষ্ঠানের ব্যবস্থা করা হয়। তৃতীয় দিনে 'বড়ো তামাশা'র সন্ন্যাসীরা শুদ্ধচিত্তে শুদ্ধাচারে কাঁটা-ভাঙ্গা, ফুল-ভাঙ্গা ও বাণফোঁড়ায় অংশ নেয়। এদিন মালদহে বিভিন্ন সঙের দল ঘোরে; রাতে গম্ভীরা মণ্ডপে মুখোশনৃত্য অনুষ্ঠিত হয়। চামুণ্ডা, নরসিংহী, কালীর মুখোশ পড়ে ঢাকের তালে তালে নৃত্য হয়। মুখোশ পড়ে উদ্দাম নৃত্যের মধ্য দিয়ে গম্ভীরার বিশেষ রূপ প্রকাশ পায়। চতুর্থ দিনের উৎসবের নাম ‘আহারা’। এই দিন মণ্ডপে শিবের সঙ্গে নীলপূজাও হয়, সঙ্গে গম্ভীরা গান গাওয়া হয়ে থাকে। বিকালবেলায় সঙ বেরোয়। বিভিন্ন সাজে সেজে সঙ গ্রাম-শহর পরিক্রমা করে। এই সঙ আবার দুই ভাগে বিভক্ত। প্রথম রীতিতে গান গেয়ে অভিনয় করা হয়। এখানে সব রকম ভাবে নাটকীয় গুণ প্রকাশ পায়। এই রীতিটিই হল গম্ভীরা লোকনাট্য। গম্ভীরা গানের শুরুতে দেবাদিদেব শিবকে বন্দনা করার রীতি আছে। শিবরূপী অভিনেতাকে মঞ্চে নিয়ে এসে তাঁকে সমস্ত বিষয়ে জানানো হয়। সমাজের মঙ্গলের জন্য কী করণীয় বা কোনও সমস্যা থাকলে কী ভাবে তার সমাধান করা যেতে পারে, তার প্রতিকারের নিদান দেন শিব।
প্রকারভেদ
গম্ভীরা গান সাধারণত দুপ্রকার — আদ্যের গম্ভীরা এবং পালা-গম্ভীরা। প্রথমত, দেবদেবীকে সম্বোধন করে মানুষ তার সুখ-দুঃখ পরিবেশন করলে তাকে আদ্যের গম্ভীরা বলা হয়। দ্বিতীয়ত, পালা-গম্ভীরায় নানা-নাতির ভূমিকায় দুজন ব্যক্তির অভিনয়ের মাধ্যমে এক একটা সমস্যা তুলে ধরা হয়।
নামকরণ
সনাতন ধর্মাবলম্বীদের অন্যতম দেবতা শিব। শিবের অপর এক নাম 'গম্ভীর'। শিবের উৎসবে শিবের বন্দনা করে যে গান গাওয়া হত- সেই গানের নামই কালক্রমে হয়ে যায় ‘গম্ভীরা’। শিব> গম্ভীর> গম্ভীরা।
পরবর্তী সময়ে গম্ভীরা গানের ধরন অনেকাংশে বদলে গেছে। গানের সুরে দেবদেবীকে সম্বোধন করে বলা হয় গ্রামীণ দারিদ্রক্লিষ্ট মানুষের সুখ-দুঃখ। কখনও সারা বছরের প্রধান ঘটনা এ গানের মাধ্যমে আলোচিত হয়। পালা-গম্ভীরায় অভিনয়ের মাধ্যমে এক একটা সমস্যা তুলে ধরা হয়। চৈত্র-সংক্রান্তিতে বছরের সালতামামি উপলক্ষে পালা-গম্ভীরা পরিবেশন করা হয়ে থাকে। বর্তমানে বাংলাদেশে ‘গম্ভীরা’ বলতে বিশেষ একটি অঞ্চলের লোকসঙ্গীতকে বোঝায়।
গম্ভীরা মুখোশ
গম্ভীরা গানের উৎপত্তি পশ্চিমবঙ্গের মালদহ জেলায় হিন্দুসমাজে। গম্ভীরা নৃত্যটি উত্তরবঙ্গের অর্থাৎ পশ্চিমবঙ্গের মালদহ জেলা জুড়ে চৈত্র সংক্রান্তির উৎসবের সময় প্রদর্শিত হয়। মালদহের গম্ভীরার বিশেষত্ব হল মুখোশের ব্যবহার৷ স্থানীয় সূত্রধর সম্প্রদায় নিম এবং ডুমুর গাছের অংশবিশেষের সাহায্যে মুখোশগুলি তৈরি করে। কখনও কখনও মুখোশগুলি মাটি দিয়েও তৈরি করা হয়। গম্ভীরা গানের তালে এই মুখোশ পরেই নৃত্য পরিবেশন করা হয়। গম্ভীরা নৃত্যের মুখোশ হিসাবে বিভিন্ন ধরনের মুখোশ ব্যবহৃত হয়। হিন্দু পৌরাণিক চরিত্রের বাণ, কালী, নরসিংহী, বাশুলী, গৃধিনীবিশাল, চামুণ্ডা, উগ্রচণ্ডা, ঝাঁটাকালী, মহিষমর্দিনী, লক্ষ্মী-সরস্বতী, হিরণ্যকশিপুবধ, তাড়কাবধ, শুম্ভনিশুম্ভ বধ ইত্যাদির মুখোশ ব্যবহৃত হয়। এই মুখোশের মধ্যে সবচেয়ে আকর্ষণীয় নরসিংহী মুখোশ।
পশ্চিমবঙ্গ
পশ্চিমবঙ্গের মালদহ জেলাতে গম্ভীরা বা রাগীনি কৌশলে একাধিক ভাগ থাকে। প্রথম ভাগটি হল বন্দনা। এই অংশে মঞ্চে শিব আসেন এবং শিবকে উদ্দেশ্য করে নানা সমস্যার কথা তুলে ধরে দুটি চরিত্র। শিব সমস্যাগুলির প্রতিকারের উপায় বলে দিয়ে প্রস্থান করেন। পরের ভাগটিতে আসে দ্বৈত চরিত্র। পুরুষ ও মহিলা দুটি চরিত্র সংলাপ ও গানের মধ্য দিয়ে সমাজজীবন, রাজনীতি থেকে শুরু করে ঘটনাবহুল নানা বিষয় তুলে ধরেন। পরে চার ইয়ারি হিসেবে চারজন অভিনেতা মঞ্চে আসেন। এর মধ্যে একজন উচিত বক্তা থাকেন। সাধারণ মানুষের প্রতিনিধি হয়ে তিনি স্পষ্ট বক্তব্য গান ও কথার মধ্যে দিয়ে প্রকাশ করেন। এই চার ইয়ারি বা বন্ধুর বাক্যালাপের মধ্য দিয়ে সামাজিক সমস্যা মেটানোর পথ বেরিয়ে আসে। এর পরের পর্বটি হল ব্যঙ্গ। একটি চরিত্র ব্যঙ্গের মাধ্যমে জরুরি কিছু কথা বলে৷ আর শেষভাগে ‘সালতামামি’ বা রিপোর্টিং। সারা বছরের নানা ঘটনার সংক্ষিপ্ত বিবরণ দেওয়াই হল সালতামামি। এখানে সারা বছরের কাজের নানা সমালোচনা হয়। শেষে একটি সমাধানের রাস্তা বার করে গম্ভীরা গান শেষ হয়। গম্ভী লোকনাট্যে বিশেষ ভূমিকা বহন করে তালবাদ্য। এছাড়াও ট হারমোনিয়াম, তবলা, করতাল, ট্রাম্পেট প্রভৃতি বাদ্যযন্ত্রের ব্যবহার করা হয় গম্ভীরা পরিবেশনায়।
যে সমস্ত প্রথিতযশা শিল্পীদের হাত ধরে গম্ভীরা মালদহ জেলাতে স্বমহিমায় বিরাজমান তাঁদের মধ্যে উল্লেখযোগ্য নামগুলি হল ধনকৃষ্ণ অধিকারী, কৃষ্ণধনদাস গোস্বামী, মহম্মদ সুফি, গোপালচন্দ্র দাস, সতীশচন্দ্র গুপ্ত, গোলাম গুপ্ত, কিশোরীকান্ত চৌধুরী প্রমুখ। গম্ভীরা গানকে বিশেষ মাত্রায় পৌঁছে দিয়েছিলেন পুরাতন মালদহের ইটখোলা গ্রামে জন্ম নেওয়া এবং ইংরেজবাজার শহরের কুতুবপুর বাবুপাড়া নিবাসী যোগেন্দ্রনাথ চৌধুরী যিনি গম্ভীরাসম্রাট নামে আখ্যায়িত হন । গম্ভীরায় কৌতুক সৃষ্টিকারী অভিনেতা ও গায়ক শিল্পী হিসেবে তাঁর স্থান ছিল অদ্বিতীয়। তাঁর ডাকনাম ছিল মটরা। এক সময়, মালদহ তো বটেই, অবিভক্ত দিনাজপুর তথা গোটা বাংলায় তাঁর অভিনীত গম্ভীরা মটরার গান হিসেবে অভিহিত হত। এ ছাড়া গোবিন্দলাল শেঠ, গোপীনাথ শেঠ, অনিল চৌধুরী, রামেশ্বর রায়ের মতো অসংখ্য শিল্পী গম্ভীরাকে সুপ্রতিষ্ঠিত করে গিয়েছেন মালদহ জেলায়।
বাংলাদেশ
বাংলাদেশে পূর্বে গম্ভীরা গানের আসরে শিবের অস্তিত্ব কল্পনা করা হত। বর্তমানে বাংলাদেশের গম্ভীরা গানের আসরে শিবের পরিবর্তে ‘নানা-নাতি’র ভূমিকায় দুজন অভিনয় করে। নানার মুখে পাকা দাঁড়ি, মাথায় মাথাল, পরনে লুঙ্গি; হাতে লাঠি। আর নাতির পোশাক ছেঁড়া গেঞ্জি, কোমরে গামছা ইত্যাদি। একেবারে তৃণমূল পর্যায়ের গ্রামের ছবি। ‘নানা-নাতি’র সংলাপ ও গানের মধ্য দিয়ে দ্বৈতভাবে গম্ভীরা গান পরিবেশিত হয়।এক সময় গম্ভীরা গান একতাল, ত্রিতাল, দাদরা, খেমটা, কাহারবা প্রভৃতি সুরে গাওয়া হতো। বর্তমানে সুরের পরিবর্তন ঘটেছে এবং তাতে হিন্দি ও বাংলা ছায়াছবির গানের সুর প্রাধান্য পাচ্ছে। এ ছাড়া লোকনাট্যের বহু বিষয়, চরিত্র ও সংলাপও গম্ভীরা গানে সংযুক্ত হয়েছে। নবাবগঞ্জের কুতুবুল আলম, রকিবউদ্দীন, বীরেন ঘোষ, মাহবুবুল আলম প্রমুখ গম্ভীরা গানের বিশিষ্ট শিল্পী। তারা নতুন নতুন সুর সৃষ্টির মাধ্যমে গম্ভীরা গানকে সারা বাংলাদেশে জনপ্রিয় করে তুলেছেন।
টম ব্লান্ডেল
টমাস অ্যাকল্যাণ্ড ব্লান্ডেল (Tom Blundell; জন্ম: ১ সেপ্টেম্বর, ১৯৯০) ওয়েলিংটনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করছেন টম ব্লান্ডেল। দলে তিনি মূলতঃ উইকেট-রক্ষক হিসেবে খেলছেন। এছাড়াও ডানহাতে ব্যাটিং করাসহ ডানহাতে অফ-ব্রেক বোলিংয়ে পারদর্শী তিনি।
খেলোয়াড়ী জীবন
জানুয়ারি, ২০১৭ সালে টুয়েন্টি২০ আন্তর্জাতিকে অংশ নেয়ার জন্য নিউজিল্যান্ড দলে তাকে অন্তর্ভুক্ত করা হয়। ২০১৬-১৭ মৌসুমে সফরকারী বাংলাদেশ ক্রিকেট দলের বিপক্ষে লুক রঙ্কি’র আঘাতের প্রেক্ষিতে তৃতীয় টি২০আইয়ে খেলার সুযোগ পান। ৮ জানুয়ারি, ২০১৭তারিখে বাংলাদেশ দলের বিপক্ষে টি২০আই অভিষেক হয় তার।
জানুয়ারি, ২০১৭ সালে নিউজিল্যান্ডের একদিনের আন্তর্জাতিক দলের উইকেট-রক্ষক মনোনীত হন। তবে সফরকারী অস্ট্রেলিয়ার বিপক্ষে খেলার সুযোগ হয়নি তার। নভেম্বর, ২০১৭ সালে সফরকারী ওয়েস্ট ইন্ডিজ দলের বিপক্ষে টেস্ট সিরিজে খেলার জন্য অন্তর্ভুক্ত হন। ১ ডিসেম্বর, ২০১৭ তারিখে ওয়েলিংটনে অনুষ্ঠিত সিরিজের প্রথম টেস্টে ওয়েস্ট ইন্ডিজের বিপক্ষে অভিষেক হয় টম ব্লান্ডেলের। তিনি দলের নিয়মিত উইকেট-রক্ষক বিজে ওয়াটলিংয়ের স্থলাভিষিক্ত হন। অভিষেকেই নয়নাভিরাম অপরাজিত ১০৭ রানের নিউজিল্যান্ডীয় সর্বোচ্চ ইনিংস খেলেন। এছাড়াও ২০০৭ সালে ম্যাট প্রায়রের পর প্রথম উইকেট-রক্ষক হিসেবে এ কৃতিত্বের দাবীদার হন। ঐ খেলায় তার দল জয়লাভ করেছিল।
খিঁচুনি
খিঁচুনি একটি চিকিৎসা অবস্থা যেখানে শরীরের পেশী দ্রুত এবং বারবার সংকুচিত হয় এবং শিথিল হয়, যার ফলে অনিয়ন্ত্রিত কাঁপুনি হয়। সমস্ত মৃগীর খিঁচুনি ঝাঁকুনি তৈরি করে না এবং সমস্ত খিঁচুনি মৃগীরোগের কারণে হয় না। অ-মৃগীর খিঁচুনি মৃগীরোগের সাথে কোন সম্পর্ক নেই, এবং অ-মৃগীজনিত খিঁচুনি দ্বারা সৃষ্ট হয়।
মৃগীরোগ, সংক্রমণ, মস্তিষ্কের আঘাত বা অন্যান্য চিকিৎসার কারণে খিঁচুনি হতে পারে। এগুলি স্কুবা ডাইভিংয়ের জন্য বৈদ্যুতিক শক বা অনুপযুক্তভাবে সমৃদ্ধ বাতাস থেকেও ঘটতে পারে।
লক্ষণ ও উপসর্গ
শিশুদের খিঁচুনি অগত্যা সৌম্য নয় এবং দীর্ঘায়িত হলে মস্তিষ্কের ক্ষতি হতে পারে। এই রোগীদের ক্ষেত্রে, সংঘটনের ফ্রিকোয়েন্সি তাদের তাত্পর্যকে হ্রাস করা উচিত নয়, কারণ ক্রমাগত আক্রমণের কারণে খিঁচুনির অবস্থা খারাপ হতে পারে। উপসর্গ অন্তর্ভুক্ত হতে পারে:
কারণসমূহ
বেশিরভাগ খিঁচুনি মস্তিষ্কের অস্বাভাবিক বৈদ্যুতিক কার্যকলাপের ফলাফল। প্রায়ই, একটি নির্দিষ্ট কারণ স্পষ্ট নয়। অনেক কারনে খিঁচুনি হতে পারে ।
রক্তে নির্দিষ্ট রাসায়নিকের কারণে খিঁচুনি হতে পারে, সেইসাথে মেনিনজাইটিস বা এনসেফালাইটিসের মতো সংক্রমণের জন্যও খিঁচনি হতে পারে। অন্যান্য সম্ভাবনার মধ্যে রয়েছে সিলিয়াক রোগ, মাথায় আঘাত, স্ট্রোক বা মস্তিষ্কে অক্সিজেনের অভাব। কখনও কখনও জেনেটিক ত্রুটি বা মস্তিষ্কের টিউমারের কারণে খিঁচুনি হতে পারে। রক্তে শর্করা খুব কম হলে বা ভিটামিন বি ৬ (পাইরিডক্সিন) এর ঘাটতি হলেও খিঁচুনি হতে পারে।।
ব্যবস্থাপনা
খিঁচুনিতে আক্রান্ত রোগীদের সাহায্য করার জন্য বেশ কয়েকটি প্রাথমিক চিকিৎসা রয়েছে :
শিশুদের জ্বরজনিত খিঁচুনির ক্ষেত্রে, জ্বরের কারণের চিকিৎসার প্রয়োজন হতে পারে।
ডেভ রিচার্ডসন
ডেভিড জন রিচার্ডসন (David John Richardson; জন্ম: ১৬ সেপ্টেম্বর, ১৯৫৯) জোহেন্সবার্গে জন্মগ্রহণকারী দক্ষিণ আফ্রিকা জাতীয় ক্রিকেট দলের সাবেক টেস্ট ক্রিকেটার এবং উইকেট-রক্ষক। এছাড়াও তিনি ইস্টার্ন প্রভিন্স এবং নর্দার্ন ট্রান্সভাল দলের পক্ষ হয়ে ঘরোয়া ক্রিকেট প্রতিযোগিতায় অংশগ্রহণ করেছেন।
বর্তমানে আন্তর্জাতিক ক্রিকেট কাউন্সিলের সিইও হিসেবে নিযুক্ত হয়েছেন ডেভিড রিচার্ডসন নামে পরিচিত ডেভ রিচার্ডসন।
ক্রিকেট জীবন
১৯৮৬ সালে স্বীকৃতিবিহীন টেস্ট খেলার মধ্য দিয়ে দক্ষিণ আফ্রিকার শীর্ষস্থানীয় উইকেট-রক্ষকরূপে রে জেনিংসের স্থলাভিষিক্ত হন ডেভিড রিচার্ডসন। ক্রীড়াজগৎ থেকে বিধি-নিষেধ তুলে নেয়ার পর প্রথম সাত বছর তিনি দক্ষিণ আফ্রিকা জাতীয় ক্রিকেট দলের নিয়মিত খেলোয়াড় ও অবিচ্ছেদ্য অংশ ছিলেন। তার টুপি এবং বাদামী গ্লাভস খুবই জনপ্রিয়তা অর্জন করেছিল। ১৯৯৪-৯৫ মৌসুমে কেপটাউনে অনুষ্ঠিত অভিষেক টেস্টে নিউজিল্যান্ডের বিরুদ্ধে তিনি তার একমাত্র সেঞ্চুরি (১০৯) করেন।
দক্ষিণ আফ্রিকান টেস্ট ক্রিকেটারদের মধ্যে সর্বোচ্চ ১৫২টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। তার পরবর্তী স্থানে জন ওয়েট ১৪১টি ডিসমিসাল ঘটিয়েছেন।
অবসর গ্রহণের পূর্ব পর্যন্ত ৪২টি টেস্ট এবং ১২২টি একদিনের আন্তর্জাতিক ক্রিকেট খেলায় দক্ষিণ আফ্রিকার পক্ষ হয়ে অংশগ্রহণ করেন। মাইকেল রিচার্ডসন নামীয় তার সন্তান ইংল্যান্ডের কাউন্টি ক্রিকেটে ডারহামের পক্ষ হয়ে খেলছে।
অবসর পরবর্তীকাল
রিচার্ডসন আইনজীবী হিসেবে যোগ্যতা অর্জন করেন। ক্রিকেট জীবন থেকে অবসর গ্রহণের পর তিনি বেশ কিছুসংখ্যক খেলোয়াড়ের ব্যবসায়িক মধ্যস্থতাকারী হিসেবে কাজ করতে থাকেন। জানুয়ারি, ২০০২ সালে তিনি আন্তর্জাতিক ক্রিকেট কাউন্সিলের (আইসিসি) প্রথম সাধারণ ব্যবস্থাপক হিসেবে নিয়োগ লাভ করেন।
২৮ জুন, ২০১২ সালে তিনি আইসিসি’র নতুন প্রধান নির্বাহী কর্মকর্তা হিসেবে হারুন লরগাতের স্থলাভিষিক্ত হন।
অনিরুদ্ধ জগন্নাথ
স্যার অনিরুদ্ধ জগন্নাথ GCSK, PV , KCMG , PC , QC (২৯ মার্চ ১৯৩০ - ৩ জুন ২০২১) একজন মরিশীয় রাজনীতিবিদ এবং ব্যারিস্টার। তিনি মরিশাসের ৬ বার নির্বাচিত প্রধানমন্ত্রী ও দুই বার নির্বাচিত রাষ্ট্রপতি ছিলেন। তিনি পিটন এবং রিভিয়ের ডু রেমপার্টের আসনের সংসদ সদস্য ছিলেন। ১৯৮০ এবং ১৯৯০ এর দশকে মরিশিয়ার রাজনীতির কেন্দ্রীয় ব্যক্তিত্ব ছিলেন। তিনি ১৯৭৬ থেকে ১৯৮২ সাল পর্যন্ত বিরোধী দলের নেতা ছিলেন। তিনি ১৯৮২ থেকে ১৯৯৫ এবং আবার ২০০০ থেকে ২০০৩ পর্যন্ত প্রধানমন্ত্রী হিসেবে দায়িত্ব পালন করেন।  তারপর ২০০৩ থেকে ২০১২ সাল পর্যন্ত তিনি মরিশাসের রাষ্ট্রপতি নির্বাচিত হন ও একটানা দায়িত্ব পালন করেন। ২০১৪ সালের সাধারণ নির্বাচনে তার দলের বিজয়ের পর ২০১৪-এর ১৪ ডিসেম্বর কৈলাশ পুর্যাগকে রাষ্ট্রপতি করে তিনি ষষ্ঠ মেয়াদে আবার প্রধানমন্ত্রী হিসেবে দায়িত্ব পালনের জন্য নিযুক্ত হন।
তিনি ১৯৮২ থেকে ১৯৯৫ সাল পর্যন্ত টানা চারবার প্রধানমন্ত্রী হিসেবে দায়িত্ব পালন করেন এবং তারপরে ১৯৯৫ থেকে ২০০০ সাল পর্যন্ত তিনি পদত্যাগ করেন। ১৮ বছরেরও বেশি মেয়াদে তিনি দীর্ঘতম প্রধানমন্ত্রী হিসেবে দায়িত্ব পালন করেন এবং এইভাবে ১৪ বছর দায়িত্ব পালনকারী সিউওসাগুর রামগুলামকে ছাড়িয়ে যান। ২০০০ সালের নির্বাচনের পর তিনি সংগ্রামী সমাজতান্ত্রিক আন্দোলনের নেতা হিসেবে পঞ্চম মেয়াদে আবার প্রধানমন্ত্রী হন।
তাকে র‌্যাম্বো (একটি চলচ্চিত্র চরিত্র যাকে অপরাজেয় বলে পরিচিত) ডাকনাম দেওয়া হয়। তিনি তার একটি ঐতিহাসিক রাজনৈতিক ক্যারিয়ার বজায় রেখেছিলেন, কারণ তার নেতৃত্বে, তার দল/জোটগুলি পরপর ১৯৭৬, ১৯৮২, ১৯৮৩, ১৯৮৭ এবং ১৯৯১ সালে ৫টি সাধারণ সংসদীয় নির্বাচনে জয়লাভ করেছিল। এরপর তিনি প্রথম নির্বাচনী প্রচারণায় এমএমএম-এর নেতৃত্ব দেন এবং ১৯৭৬ সালে প্রধানমন্ত্রী হিসেবে নির্বাচিত হন। এমএমএম জিতেছিল কিন্তু একটি ঝুলন্ত সংসদের কারণে শাসন করতে পারেনি এবং ১৯৮২ পর্যন্ত জগন্নাথ বিরোধী দলের নেতা হন যেখানে এমএমএম-পিএসএম জোট সবকটি আসনে জয়লাভ করে। তিনি ১৯৯৫ সাল পর্যন্ত প্রধানমন্ত্রী হন। তিনি ২০০০ সালে পুনরায় প্রধানমন্ত্রী এবং অবশেষে ২০০৩ সালে রাষ্ট্রপতি হিসাবে নিযুক্ত হন।
তিনি ১৯৮৩ সালে মিলিট্যান্ট সোশ্যালিস্ট মুভমেন্ট পার্টি প্রতিষ্ঠা করেন। তিনি মরিশাসের সাথে ভারতের সম্পর্ক জোরদার করার জন্য প্রবাসী ভারতীয় সম্মান পুরস্কারে ভূষিত হন। জগন্নাথ রাষ্ট্রপতি হিসাবে তার মেয়াদের পরে "এল'অ্যালায়েন্স এলইপিইপি" নামে পরিচিত একটি জোটের নেতৃত্ব দেন। যা ২০১৪ সালের সাধারণ নির্বাচনে জয়লাভ করে। ২০১৭ সালে জানুয়ারীতে তিনি পদত্যাগ করেন এবং তার পুত্র প্রবিন্দ জগন্নাথ প্রধানমন্ত্রী হিসাবে তার স্থলাভিষিক্ত হন।
তিনি ১৯৮০ সালে রাণীর পরামর্শদাতা হন এবং ১৯৮৩ সালে প্রিভি কাউন্সিলের সদস্য হন। ১৯৮৮ সালে যখন মরিশাস রানী দ্বিতীয় এলিজাবেথের রাজ্যগুলির মধ্যে একটি ছিল এবং যখন রানী তিনি মরিশাসের রানী ছিলেন তখন রানী তাকে নাইট উপাধিতে ভূষিত করেন।
প্রাথমিক কর্মজীবন এবং শিক্ষা
জগন্নাথ পালমাতে হিন্দু আহির পরিবারে জন্মগ্রহণ করেন এবং সেখানেই বেড়ে ওঠেন। তাঁর দাদু ১৮৭০ -এর দশকে ভারতের উত্তর প্রদেশ রাজ্য থেকে মরিশাসে পাড়ি জমান। পালমা প্রাথমিক বিদ্যালয়ে তার প্রাথমিক শিক্ষা এবং রিজেন্ট কলেজে তার মাধ্যমিক শিক্ষাগ্রহণ হয়। তিনি নিউ ইটন কলেজে কিছুকাল শিক্ষকতা করেন এবং পরে বিচার বিভাগীয় বিভাগে স্থানান্তরিত হওয়ার আগে কিছু সময়ের জন্য দরিদ্র আইন বিভাগে ক্লার্ক হিসাবে কাজ করেন। ১৯৫১ সালে তিনি লিংকনস্‌ ইনে আইন অধ্যয়নের জন্য মরিশাস ছেড়ে যুক্তরাজ্য চলে যান এবং ১৯৫৪ সালে আইনজীবী হন।
কাউন্সিলর
১৯৫৭ সালে, জগন্নাথ পালমা গ্রাম পরিষদের সভাপতি নির্বাচিত হন। আইন পরিষদের আইএফবি সদস্য হিসেবে দায়িত্ব পালন করার সময় তিনি ভ্যাকোয়াস-ফিনিক্সের পৌরসংস্থা ​​পরিষদের সদস্য হিসেবেও নির্বাচিত হন।
১৯৬৩ সালের নির্বাচন
১৯৬৩ সালের অক্টোবরে যখন ৪০টি নির্বাচনী এলাকা ছিল এবং জগন্নাথ স্বতন্ত্র ফরোয়ার্ড ব্লকের (আইএফবি) প্রার্থী ছিলেন, তখন তিনি প্রথমবারের মতো রিভিয়েরে ডু রেমপার্টের ১৪ নং নির্বাচনী এলাকা থেকে আইন পরিষদে নির্বাচিত হন।
১৯৬৪ সালে, তিনি নিখিল মরিশাস হিন্দু কংগ্রেসের অন্যতম প্রতিষ্ঠাতা ছিলেন। সেইসাথে তিনি ১৯৬৫ থেকে ১৯৬৬ সাল পর্যন্ত সিউওসাগুর রামগুলামের সরকারে উন্নয়ন প্রতিমন্ত্রী হিসাবে কাজ চালিয়ে যান। এরপর ১৯৬৬ সালের নভেম্বরে তাকে শ্রমমন্ত্রী হিসেবে পদোন্নতি দেওয়া হয়। তিনি মরিশাসের লন্ডন সাংবিধানিক সম্মেলনে অংশ নেন, এটি সাধারণত ১৯৬৫ ল্যাঙ্কাস্টার সম্মেলন নামেও পরিচিত। তিনি ১৯৬৭ সালের এপ্রিল মাসে অফিস থেকে পদত্যাগ করেন, ম্যাজিস্ট্রেট হিসাবে সিভিল সার্ভিসে যোগদান করেন এবং ১৯৬৭ সালের আগস্টের সাধারণ নির্বাচনে অংশ নেননি। ১৯৭০ সালে তিনি মরিশীয় সংগ্রামী আন্দোলনে যোগ দেন এবং দলের সভাপতি হন।
১৯৭৬ সালের নির্বাচন
১৯৭৬ সালের নির্বাচনের প্রধান প্রতিদ্বন্দ্বী ছিল ইন্ডিপেন্ডেন্স পার্টি (মরিশীয় লেবার পার্টি এবং সিএএম এর জোট), পিএমএসডি, ইউডিএম, আইএফবি এবং তুলনামূলকভাবে নতুন এমএমএম যার নেতৃত্বে ছিলেন পল বেরেঙ্গার এবং জগন্নাথ নিজেই। অধিকাংশ ভোট (৩৮.৬৪%) প্রাপ্ত হওয়া সত্ত্বেও এমএমএম শুধুমাত্র ৩৪টি আসন পায়, নিরঙ্কুশ সংখ্যাগরিষ্ঠতার থেকে দুটি কম। ইন্ডিপেন্ডেন্স পার্টি ৩৭.৯০% ভোট এবং ২৮টি আসন পায়, যেখানে পিএমএসডি ১৬.২০% ভোট এবং ৮টি আসন পেয়েছে। ১৯৬৯ সাল থেকে পিএমএসডির সাথে তার পূর্বের জোট পুনঃপ্রতিষ্ঠিত করে, রামগুলাম ক্ষমতায় থাকতে সক্ষম হয়। ১৯৬৯ সাল থেকে পিএমএসডির সাথে তার পূর্বের জোট পুনঃপ্রতিষ্ঠিত করে, রামগুলাম ক্ষমতায় থাকতে সক্ষম হয়। লেবার-পিএমএসডি-সিএএম জোট সিএএম নেতা স্যার আবদুল রাজ্জাক মোহাম্মদের পুনরায় নির্বাচিত হতে ব্যর্থ হওয়া সত্ত্বেও মাত্র ২টি আসনের দুর্বল সংখ্যাগরিষ্ঠতার সাথে ৩৬টি আসন দখল করে। এইভাবে ১৯৮২ সালের সাধারণ নির্বাচনের আগ পর্যন্ত জগন্নাথ বিরোধী দলের নেতা হিসেবে দায়িত্ব পালন করেন।
১৯৮২-১৯৯৫ প্রধানমন্ত্রীর মেয়াদ
সিএএম নির্বাচনে প্রতিদ্বন্দ্বিতা করতে অস্বীকার করায় ১৯৭৬ থেকে ১৯৮২ সাল পর্যন্ত এমএলপি তার জোটের অংশীদার পিএমএসডির অংশত্যাগের কারণে দুর্বল হয়ে পড়ে। ফলে এমএমএম পিএসএম নামে পরিচিত হরিশ বুধুর পার্টি সোশ্যালিস্ট মরিসিয়েনের সাথে একটি জোট গঠন করেছিল। নির্বাচনে বিপুল সংখ্যাগরিষ্ঠ সমর্থনে দলটি বিজয়ী হয়। এমএমএম-পিএসএম জোটের জন্য (১৯৮১ সালের শুরুর দিকে জগন্নাথ এবং বেরেঙ্গার দ্বারা গঠিত) ৬৪.১৬% ভোট এবং ৬০টি নির্বাচিত আসন জিতেছিল (৪২টি এমএমএম দ্বারা, ১৮টি পিএসএম দ্বারা এবং দুটি সহযোগী সংগঠন ডু পিপল রড্রিগুয়েসের জন্য)। নির্বাচনে ভোটার উপস্থিতি ছিল ৮৭.৩%, যেখানে ৫৪০,০০০ জন নির্বাচকমণ্ডলীর মধ্যে ৪৭১,১৯৬ জন ৬২টি আসনে প্রতিদ্বন্দ্বিতাকারী ৩৪টি দলের জন্য তাদের ভোট দিয়েছেন। ১৯৪৮ সাল থেকে মরিশিয়ার রাজনীতিতে আধিপত্য বিস্তারকারী এলপি কোনো আসন পায়নি এবং (মুসলিম অ্যাকশন কমিটির সাথে) মাত্র ২৫.৭৮% ভোট পায়। পিএমএসডি আরও কম মাত্র ৭.৭৯% ভোট পায়। এলপি এবং পিএমএসডি প্রত্যেকে শেষ পর্যন্ত বেস্ট-লোজার বিধানের অধীনে সংসদে দুটি আসন পেয়েছে।
এমএমএম ২০৯,৮৪৫ ভোট (৪৬.৪%) পেয়েছে – এটি ছিলো যে কোনো মরিশিয়ার নির্বাচনে কোনো একক দলের প্রাপ্ত ভোটের সর্বোচ্চ অনুপাত। জোটটি ২৩৬,১৪৬ ভোট (৫২.২২%); স্বতন্ত্র এবং রদ্রিগেস দল বাকি ১.৩৮% এবং দুটি আসন পায়। নির্বাচনে ৫৫২,৮০০ নিবন্ধিত ভোটারের মধ্যে ৪৫২,২২১ (৮১.৮%) ভোট দেন। আসন বণ্টনে জোটের সংখ্যাগরিষ্ঠতার জন্য ৪৬ থেকে ২২টি এমএমএম পেয়েছে। আসনের অসামঞ্জস্যপূর্ণ সংখ্যা এই সত্যটিকে প্রতিফলিত করে যে এমএমএম ভোটগুলি শহুরে নির্বাচনী এলাকায় কেন্দ্রীভূত ছিল। সেখানে বৃহৎ সংখ্যাগরিষ্ঠরা মাত্র তিনটি আসনে জয়লাভ করেছিল, অন্যদিকে জোট গ্রামীণ নির্বাচনী এলাকাগুলিতে জয়লাভ করেছিল৷
৩ জুলাই সংসদ ভেঙে দেওয়া হয় এবং নির্বাচনের তারিখ ৩০ আগস্ট ১৯৮৭ নির্ধারিত হয়। তফসিলের এক বছর আগে ২২ জুলাই ১৯৮৭-এ প্রচারাভিযান শুরু হয়। জগন্নাথের জোট এমএসএম (সংগ্রামী সমাজতান্ত্রিক আন্দোলন), ডুভালের এমপিএসডি (পার্টি মরিসিয়েন সোশ্যাল ডেমোক্রেট) এবং এমএলপি-এর উভয় প্রধান দল যার নেতৃত্বে স্যাটক্যাম বুলেল এবং এরটিএম-এর সাথে নির্বাচনে লড়াই করেছিল। এমএমএম দুটি ছোট দল মুভমেন্ট ট্রাভাইলিস্ট ডেমোক্র্যাট (এরটিডি) এবং ফ্রন্ট ডেস ট্র্যাভাইলিউরস সোশ্যালিস্ট (এফটিএস)-এর সাথে জোট করে। মোট ৬৩৯,৪৮৮ ভোটার নিবন্ধিত (মোট জনসংখ্যার প্রায় ৬০%) এর মধ্যে ৫৪৬,৬২৩ (৮৫.৫%) তাদের ভোট দিয়েছেন। মোট ৩৫৯ জন প্রার্থী ৬২টি নির্বাচিত আসনে প্রতিদ্বন্দ্বিতা করেছেন। নির্বাচনী প্রচারণার সময় ক্ষমতাসীন এমএসএম/এমএলপি/পিএমএসডি জোট সূর্য (সোলিল) এবং বিরোধী ইউনিয়ন (এমএমএম/এমটিডি/এফটিএস এর সমন্বয়ে গঠিত) তাদের নিজ নিজ প্রতীকের পরে হৃদয় (Coeur) হিসাবে পরিচিত ছিল।
ভোটারদের সামগ্রিক অংশগ্রহণ ছিল ৮৫.৫% এবং কিছু নির্বাচনী এলাকায় তা ৯৩% পর্যন্ত ছিল। বহু সদস্যের নির্বাচনী এলাকার গড় আয়তন ছিল প্রায় ৩০,০০০। আগের নির্বাচনের ন্যায় এমএমএম এবং এর অংশীদাররা ৪৮.১২% তথা সর্বোচ্চ শতাংশ ভোট পায়, যার একটি ক্ষুদ্র শতাংশ তার দুই ছোট অংশীদার পায়। এটি ৩০টি শহুরে আসনের মধ্যে ১৯টি এবং ৩০টি গ্রামীণ আসনের মধ্যে মাত্র দুটি আসনসহ মোট ২১টি আসন জিতেছে। অ্যালায়েন্স (এমএসএম/পিএমএসডি/এমএলপি) মোট ৪৯.৮৬% এবং ৩৯টি আসন জিতে। সেরা-পরাজয়কারী আসন বণ্টনের পর জোটের দখলে ছিল ৪৬টি আসন ও এমএমএম-এর ২৪টি। অর্গানাইজেশন ডু পিপল রদ্রিগুয়েসের দুটি আসন জোটের আসনগুলিকে ৪৬-এ উন্নীত করতে সাহায্য করেছিল। থাম্ব|ভারতের প্রধানমন্ত্রী পিভি নরসিমহা রাও (বাঁয়ে) এবং অর্থমন্ত্রী [[মনমোহন সিং (ডানে) এর সাথে জগন্নাথ (মাঝে) নয়াদিল্লি, ১৯৯১]] ১৯৯১ সালের ৬ই আগস্ট জগন্নাথ জাতীয় পরিষদ ভেঙে দেন এবং ঘোষণা করেন যে ১৫ সেপ্টেম্বর একটি সাধারণ নির্বাচন অনুষ্ঠিত হবে। প্রায় এক বছর আগে জগন্নাথ তার এমএসএম (সংগ্রামী সমাজতান্ত্রিক আন্দোলন) এমএমএম (মরিশীয় সংগ্রামী আন্দোলন) এবং এরটিডি (রাসেম্বলমেন্ট ডেস ট্র্যাভাইলিস্টেস মরিসিয়েন্স) এর সাথে এমপিএল (মরিশাস লেবার পার্টি) এবং পিএমএসডির (পার্টি মরিসিয়েন সোশ্যাল ডিমোরেট) জোটের বিরুদ্ধে একটি জোটের নেতৃত্ব দেন। এমএসএম/এমএমএম/আরটিডি জোট বিরোধীদের চেয়ে ভালোভাবে প্রস্তুত ছিল। নির্বাচনের তারিখ ঘোষণার আগে, এটি ইতিমধ্যে ২০টি আসনের প্রার্থীদের তালিকা তৈরি এবং তাদের নির্বাচনী ইশতেহার প্রকাশ করে। প্রার্থী ও ইশতেহার নিয়ে দীর্ঘ আলোচনায় বিরোধীরা মূল্যবান সময় নষ্ট করে। এতে ২৫টি দল ও স্বতন্ত্র এবং ৩৩১ জন প্রার্থী অংশ নেন। সরকারী পরিসংখ্যান অনুসারে, ৬৮২,০০০ ভোটার (১,০৮৩,০০০ এর মোট জনসংখ্যার প্রায় ৬৩%) ভোট দেওয়ার অধিকারী ছিলেন এবং এর মধ্যে প্রায় ৫৭৬,৩০০ (৮৪.৫%) ভোট দেয়। সরকারী জোটের ৫৬.৩% ভোট এটিকে পার্লামেন্টে ৫৭টি আসন দেয়, যেখানে বিরোধী দলের ৩৯.৯% ভোট দিয়েছে মাত্র তিনটি আসন। মাত্র চারটি শীর্ষ-হারানো আসন বরাদ্দ করা হয়েছিল। জগন্নাথ আরও একবার চতুর্থ মেয়াদে সংসদ ভবনে শাসন করেছিলেন এবং আরও একবার প্রধানমন্ত্রী নির্বাচিত হয়েছিলেন।
১৯৯৫ এবং তার পরে
যখন জগন্নাথ একটি ভাষা ইস্যুতে আস্থা ভোট হারান তখন এর জন্য সংবিধানের সংশোধনের প্রয়োজন হয়। তিনি ১৬ নভেম্বর ১৯৯৫-এ সংসদ ভেঙে দেন এবং ২০ ডিসেম্বরের জন্য একটি স্ন্যাপ নির্বাচনের ডাক দেন। প্রার্থীদের ৪ ডিসেম্বরের মধ্যে মনোনীত করতে হয়েছিল এবং ৫ ডিসেম্বর আনুষ্ঠানিকভাবে প্রচারণা শুরু হয়েছিল। রেকর্ড ৫০৬ জন প্রার্থী নির্বাচনে অংশ নেন যাতে ৪২টি দল ও স্বতন্ত্র অংশগ্রহণ করে। বিরোধীদের জন্য একটি বিপুল বিজয়ের ফলে প্রধানমন্ত্রী হিসাবে জগন্নাথের শাসনের অবসান ঘটে। যা ১৯৮২ সাল থেকে স্থায়ী ছিল। লেবার পার্টি - মরিশাস সংগ্রামী আন্দোলন (এমএমএম) জোট মরিশাস দ্বীপে সরাসরি নির্বাচিত ৬০ টি আসনের সবকয়টিই দখল করেছে মাত্র ৬৩.৭% ভোটে, মোট ভোটারের মাত্র ৫১.১% প্রতিনিধিত্ব করে। এমএসএম-আরএমএম জোট ১৯.৩% ভোট বা মোট ভোটারদের ১৫.৪% সমর্থন পেয়েছে, কিন্তু এমনকি সর্বোত্তম-হেরে যাওয়া পদ্ধতির অধীনেও এটি জাতীয় পরিষদে একটি আসন ছাড়াই নিজেকে খুঁজে পেয়েছিল। রেনোউভ মিলিট্যান্ট মরিশিয়েন (আরএমএম) নামটি ছিল ডক্টর প্রেম নবাবসিং এর নেতৃত্বে এমএমএম এর একটি উল্লেখযোগ্য অংশ দ্বারা গৃহীত নাম (১৯৯৩ সালে বেরেঙ্গার এটি থেকে বিচ্ছিন্ন হয়ে এমএমএম নামের অধিকার বজায় রাখার পরে)।
কেবলমাত্র চারটি সেরা-পরাজয়কারী আসন বরাদ্দ করা হয়েছিল এবং সামান্য জাতীয় প্রভাব সহ ছোট দলগুলিতে গিয়েছিল - দুটি রদ্রিগেস দ্বীপের মুভমেন্ট রদ্রিগুয়েস এবং অন্য দুটি যথাক্রমে হিজবুল্লাহ পার্টি এবং পার্টি গায়তান দুভাল (পিজিডি, পূর্বে পিএমএসডি)। ১৯৯৮ সালের এপ্রিলে নির্বাচনী এলাকা নং ৯ (ফ্ল্যাক/বন অ্যাকিউলি)-এর উপ-নির্বাচনে প্রার্থী হিসেবে জগন্নাথ দাঁড়িয়েছিলেন, কিন্তু পরাজিত হন। তিনি অবিলম্বে একটি এমএসএম/এমএমএম ফেডারেশনের ধারণার সূচনা করেন যা শেষ পর্যন্ত ১৯৯৯ সালের জানুয়ারিতে রূপ নেয়। তবে, ১৯ সেপ্টেম্বর ১৯৯৯-এ অনুষ্ঠিত উপনির্বাচনে এর প্রার্থীর পরাজয়ের পর ফেডারেশনটি বিলুপ্ত হয়ে যায়।
জগন্নাথ ক্ষমতার সমান ভাগাভাগির ভিত্তিতে ১৪ আগস্ট ২০০০-এ এমএমএমের নেতা বেরেঞ্জারের সাথে এমএসএম/এমএমএম জোট প্রতিষ্ঠা করেন। ১১ সেপ্টেম্বর ২০০০-এ অনুষ্ঠিত সাধারণ নির্বাচনে তিনি নির্বাচনী এলাকা নং ৭ (পিটন/রিভিয়েরে ডু রেমপার্ট) এর প্রথম সদস্য হিসাবে নির্বাচিত হন এবং প্রধানমন্ত্রী নিযুক্ত হন।
২০০০ প্রধানমন্ত্রী হিসাবে মেয়াদকাল
বিদায়ী প্রধানমন্ত্রী মরিশীয় লেবার পার্টির নাভিন রামগুলাম পার্টি মরিশিয়েন জেভিয়ার ডুভাল (পিএমএক্সডি)-এর নেতা জেভিয়ের লুক দুভালের সাথে একটি জোটের নেতৃত্ব দেন। দুভাল ১৯৯৯ সালের মাঝামাঝি সময়ে গঠিত আগের সরকারের জোটে অর্থমন্ত্রী ছিলেন। জগন্নাথ (এমএসএম) এবং বেরেঙ্গার (এমএমএম) মধ্যে অন্য জোট গঠিত হয়েছিল (চতুর্থবারের জন্য)।
১৫ আগস্ট ২০০০-এ এই দুটি দলের নেতাদের পাশাপাশি অনেক ছোট দল থেকে আরও বেশ কয়েকজন নেতা স্বাক্ষর করেন, এটাকে তারা 'ঐতিহাসিক নির্বাচনী চুক্তি' বলে অভিহিত করেন। এর মধ্যে এমএসএম নেতা জুগন্নাথ এবং এমএমএম নেতা বেরেঙ্গার মধ্যে প্রধানমন্ত্রী পদের প্রস্তাবিত ভাগাভাগি অন্তর্ভুক্ত ছিল। এই ব্যবস্থার অধীনে জগন্নাথ প্রথম তিন বছরের জন্য প্রধানমন্ত্রীর পদে থাকেন এবং বাকী দুই বছরের জন্য বেরেঙ্গার। বেরেঞ্জারের কাছে প্রধানমন্ত্রীত্ব সমর্পণের পর রাষ্ট্রপতি পদটিকে শক্তিশালী করার জন্য সংস্কারের পর প্রজাতন্ত্রের রাষ্ট্রপতির দায়িত্ব গ্রহণের জন্য জগন্নাথকে ডাকা হয়। রাষ্ট্রপতি পদ মূলত একটি প্রতীকী পদ ছিল। চুক্তিটি আনুপাতিক প্রতিনিধিত্বের মাধ্যমে ধীরে ধীরে "বেস্ট লসার্স সিস্টেম" প্রতিস্থাপন করার জন্য, মরিশাস ব্রডকাস্টিং কর্পোরেশনের সমাপ্তি এবং ইলেকট্রনিক মিডিয়ার উপর একচেটিয়া আধিপত্যের জন্য নির্বাচনী ব্যবস্থার সংস্কারের জন্যও প্রদান করে।
প্রধানমন্ত্রীর পদ ভাগাভাগি করার পাশাপাশি এমএসএম/এমএমএম নির্বাচনী চুক্তিকে যা ব্যতিক্রমী করে তুলেছে তা হল যে এটি দ্বীপের ইতিহাসে প্রথমবারের মতো একজন অহিন্দু মরিশীয়কে প্রধানমন্ত্রী হতে দেবে। একটি নির্বাচন ১১ সেপ্টেম্বর ২০০০-এ অনুষ্ঠিত হয়েছিল যেখানে মোট ৮০.৮৭% নিবন্ধিত ভোটার তাদের ব্যালট দিয়েছেন। এমএসএম/এমএমএম জোট সরাসরি নির্বাচিত আসনের মধ্যে ৫৪টি আসন জিতে।
জগন্নাথ ২০০৩ সাল থেকে পদত্যাগ করতে এবং রাষ্ট্রপতি হতে সম্মত হন। প্রাক্তন রাষ্ট্রপতি কার্ল অফম্যানও এতে জড়িত ছিলেন। তাকে রাষ্ট্রপতির পদে বসানো হয়েছিল এই শর্তে যে তিনি কেবল ১৯ মাস রাষ্ট্রপতি থাকবেন। রাষ্ট্রপতি অফম্যানের তথাকথিত "আকস্মিক" পদত্যাগের মাধ্যমে জগন্নাথ রাষ্ট্রপতি হন।
জগন্নাথ ৩০ সেপ্টেম্বর ২০০৩-এ ১৩:৩০-এ প্রধানমন্ত্রী পদ থেকে পদত্যাগ করেন এবং ১৫:০০-এ সংসদ সদস্য হিসাবেও পদত্যাগ করেন, একই দিনে সংসদের স্পিকারের কাছে তার পদত্যাগপত্র দেন। তিনি সংসদ সদস্যদের উদ্দেশ্যে দেওয়া ২০ মিনিটের বক্তৃতায় তার বিদায়ের ঘোষণা দিয়েছিলেন যে তিনি নতুন প্রধানমন্ত্রীর জন্য জায়গা তৈরি করতে দপ্তর ত্যাগ করছেন।
""আমার সম্পর্কে যা কিছু বলা এবং করা হয়েছে, আমি ইতিহাসে একজন অনিরর্থক, সৎ এবং নিবেদিতপ্রাণ প্রধানমন্ত্রী হিসাবে পদ থেকে নামতে পেরে গর্বিত যে আমি আমার দায়িত্ব সরল বিশ্বাসে এবং ভয় বা পক্ষপাত ছাড়াই পালন করেছি। আমি আমাদের রাজনৈতিক প্রতিপক্ষকে বুঝতে পেরেছি এবং গ্রহণ করেছি। এর সবচেয়ে, সমস্ত ভিন্ন দৃষ্টিভঙ্গি এবং মনোভাব আমাদের গণতন্ত্রের সর্বোত্তম প্রকাশ মাত্র", জগন্নাথ তার প্রস্থানের আগে বক্তৃতায় এটা বলেছিলেন।"
রাষ্ট্রপতি কার্ল অফম্যানের পদত্যাগের পর ৭ অক্টোবর ২০০৩-এ তিনি রাষ্ট্রপতির পদে শপথ নেন।
রাষ্ট্রপতির আদেশ
লেডি জগন্নাথের সাথে জগন্নাথ ৭ অক্টোবর ২০০৩-এ চ্যাটো অফ রেডুইটের দায়িত্ব গ্রহণ করেন। রাষ্ট্রপতি পদে তাঁর নির্বাচন সমগ্র জনগণের দ্বারা বহুলাংশে অনুমোদিত হয়েছিল কারণ এটিকে মরিশিয়ার রাজনীতির নতুন যুগ বলে মনে করা হয়েছিল। পল বেরেঙ্গারকে প্রধানমন্ত্রী হওয়ার অনুমতি দেওয়া হয়েছিল। তিনি প্রথম অহিন্দু সরকারের প্রধান হন।
২০০৩ সালে তিনি তার দলের নেতৃত্ব তার ছেলে প্রবিন্দ জগন্নাথের হাতে তুলে দেন। তিনি ঘোষণা করেছিলেন যে তিনি "এই পথের শেষ প্রান্তে পৌঁছেছেন"। তার প্রথম আদেশপত্রের সময় সংবিধানের কারণে তাকে সাধারণ নির্বাচন ঘোষণা করতে হয়েছিল, যা অবশেষে জুলাই ২০০৫ সালে চূড়ান্ত হয়েছিল।
২০০৮–২০১৪
সংসদ ২০০৮ সালে দ্বিতীয় মেয়াদের জন্য জগন্নাথ রাষ্ট্রপতি হিসাবে বহাল রাখার জন্য ভোট দেয়। এর কিছুদিন পরে ২০০৮ সালের ৮ নং আসনের উপনির্বাচনের সময় সংগ্রামী সমাজতান্ত্রিক আন্দোলন লেবার পার্টির সমর্থনে জয়লাভ করে এবং প্রবিন্দ জগন্নাথ সংসদ সদস্য হিসাবে ফিরে আসেন।
২০১০ সালে তার ৮০ তম জন্মদিনের দুই দিন পরে লেবার-এমএসএম-পিএমএসডি জোট তৈরি হয়েছিল এবং নবীন রামগুলাম সাধারণ নির্বাচনের জন্য সংসদ ভেঙে দেন। জোটটি নির্বাচনে জয়ী হয় এবং এমএসএম ১৩ জন এমপিকে ফিরিয়ে দেয়। যাইহোক, ২০১১ সালে আগস্টে জোটটি ভেঙে যায় এবং এমএসএম প্রধানমন্ত্রীর জন্য খুব কম সংখ্যাগরিষ্ঠতা রেখে সরকার ছেড়ে যায়। বিরোধী দলের নেতা বেরেঞ্জারের সাথে একান্ত বৈঠক করার পর জগন্নাথ একটি বিবৃতি দিয়েছিলেন যে মেডপয়েন্ট কেলেঙ্কারির বিষয়ে পরিস্থিতি আরও খারাপ হলে তিনি রাষ্ট্রপতির পদ থেকে পদত্যাগ করতে পারেন। যার মধ্যে তার ছেলে প্রবিন্দ জড়িত ছিল এবং প্রবিন্দকে ইন্ডিপেন্ডেন্ট দ্বারা তলব করা হয় এবং স্বার্থের সংঘাতে দুর্নীতির বিরুদ্ধে কমিশন কর্তৃক গ্রেপ্তার করা হয়। অবশেষে তিনি ৩০ মার্চ ২০১২ সালে রাষ্ট্রপতির পদ থেকে পদত্যাগ করেন। তিনি উল্লেখ করেন যে তিনি সরকারী নীতিগুলিকে সমর্থন করেন না। অনেকে মনে করেন যে, তার মতানৈক্য এই ব্যাপার থেকে উদ্ভূত হয়েছিল যে সরকার দুর্নীতির দায়ে অভিযুক্ত তার ছেলেকে আইনের হাত থেকে বাঁচতে সাহায্য করতে অস্বীকার করেছিল।
২০১২ সালে প্রেসিডেন্সি থেকে পদত্যাগ করার পরপরই বেরেঙ্গার এমএসএম/এমএমএম জোটের একটি 'পুনর্গঠন' প্রস্তাব করেন। এটি উভয় দলের কাঠামো (রাজনৈতিক ব্যুরো এবং কেন্দ্রীয় কমিটি) দ্বারা অনুমোদিত হয়েছিল। একই শর্তে জোটের নেতা হন জগন্নাথ। বেরেঞ্জারের পথ তৈরি করতে পদত্যাগ করার আগে তিনি তিন বছরের জন্য প্রধানমন্ত্রীর পদে থাকবেন। ২০১৩ এবং ২০১৪ এর প্রথম দিকে উভয় পক্ষের মধ্যে অভ্যন্তরীণ সংকটের পরে বেরেঙ্গার এই সমস্যাগুলি সমাধানের জন্য সময় দেওয়ার জন্য দুটি 'নিষ্ক্রিয়' সময়কাল ঘোষণা করেছিলেন। বেরেঙ্গার এপ্রিল ২০১৪-এ এমএসএম/এমএমএমের সমাপ্তি ঘোষণা করেছিলেন। তিনি (সন্ধ্যায়) জগন্নাথের জন্মদিনের পার্টিতে যোগ দিয়েছিলেন এবং তার রাজনৈতিক কর্মজীবনের উপর একটি অত্যন্ত চাটুকার বক্তৃতা দিয়েছিলেন বলে সমালোচিত হন। পার্টির শেষ হওয়ার পর, আসন্ন জোটের বিষয়ে আলোচনা করতে তিনি একই রাতে নিকটবর্তী একটি রেস্তোরাঁয় রামগুলামের সাথে দেখা করতে যান। তিনি তার এমএমএম এবং রামগুলামের লেবার পার্টির মধ্যে জোটের ঘোষণা দেন।
সাধারণ নির্বাচন (২০১৪)
২০১৪ সালের এপ্রিলে পল বেরেঙ্গার উভয় দলের মধ্যে প্রধান মতবিরোধের কারণে তিনি জোট ভেঙে দেওয়ার ঘোষণা দেন। পরে বেরেঙ্গার লেবার পার্টি এবং মরিশীয় সংগ্রামী আন্দোলনের মধ্যে তিনি একটি জোট ঘোষণা করেন। জগন্নাথ তারপরে সংগ্রামী সমাজতান্ত্রিক আন্দোলন, পিএমএসডি এবং এমএল – এগুলোর সমন্বয়ে গঠিত একটি জোটের নেতৃত্ব দেন। এটি ছিলো লেবার পার্টির সাথে জোটের কারণে এমএমএম থেকে পদত্যাগকারী ব্যক্তিদের একটি ব্রেক-অ্যাওয়ে গ্রুপ। "এল'এল্যায়েন্স এলইপিইপি" নামে পরিচিত জগন্নাথের এই জোট ২০১৪ সালের সাধারণ নির্বাচনে জয়লাভ করে। ২০১৪ সালের নভেম্বরের শেষের দিকে রামগুলাম সংসদ ভেঙে দিলে, জগন্নাথ এবং এমএসএম পিএমএসডি এবং মুভমেন্ট লিবারেটার (এর প্রাক্তন ডেপুটি লিডার ইভান কোলেন্ডাভেলুর নেতৃত্বে একটি ভিন্নমতাবলম্বীয় এমএমএমের পার্টি) সাথে একটি জোট পরিচালনা করে। তার জোট ৬০টি আসনের মধ্যে ৪৭টিতে জয়লাভ করে। জগন্নাথ ষষ্ঠবারের জন্য প্রধানমন্ত্রী হন এবং ইতিহাস তৈরি করেন। কারণ তিনি একটি জোটের নেতৃত্ব দিয়েছিলেন। জোটটি একটি লেবার পার্টি-এমএমএম জোটের বিরুদ্ধে জয়লাভ করেছিল, যেগুলিকে দেশের দুটি বৃহত্তম দল (তাদের উল্লেখযোগ্য নির্বাচকদের মাধ্যমে) হিসাবে বিবেচনা করা হয়। গ্রামীণ ভোটারদের অনেকাংশে হারানো এমএসএম জগন্নাথের অবসর গ্রহণের পর থেকে তৃতীয় জাতীয় দল হিসাবে বিবেচিত হয়েছিল। তা সত্ত্বেও এটি তার মূল নির্বাচকমণ্ডলীকে (১৯৮০ এর দশক থেকে) শেষবারের মতো জগন্নাথকে ভোট দেওয়ার আবেদনের পরে ফিরে পেয়েছিল, কারণ তিনি ঘোষণা করেছিলেন যে এটিই হবে তার বার্ধক্যের কারণে শেষ নির্বাচন হবে।
১২ সেপ্টেম্বর ২০১৬-এ জগন্নাথ ঘোষণা করেছিলেন যে তিনি তাঁর বার্ধক্যের কারণে খুব শীঘ্রই প্রধানমন্ত্রী পদ থেকে পদত্যাগ করবেন। ২৩ জানুয়ারী ২০১৭-এ তিনি পদত্যাগ করেন এবং তার ছেলেকে প্রধানমন্ত্রী করেন।
গুপ্তহত্যার চেষ্টা
সার্বিকভাবে স্যার অনিরুদ্ধ জগন্নাথের জীবন শেষ করে দিতে ৪টি চেষ্টা করা হয়েছে। এর মধ্যে দুটি প্রচেষ্টার ঘটনা ঘটে তিনি দায়িত্ব পালনকালে। তার শাসনামলে প্রথম চেষ্টা ছিল ৬ নভেম্বর ১৯৮৮ সালে রোজ হিলের ট্র্যাফেলস শহরতলীতে একটি আর্য সমাজের সমাবেশে, সতানন্দ সেম্ভু দ্বারা এই হত্যাচেষ্টায় দেহরক্ষী এবং দর্শকদের দ্বারা নিরস্ত্র হওয়ার আগে প্রধানমন্ত্রী জগন্নাথের মাথায় তিনি একটি পিস্তল ঠেকিয়েছিলেন। এর পরে ৩ মার্চ ১৯৮৯ সালে গঙ্গা তালাওয়ের একটি মন্দিরে একটি ক্ষীর দিয়ে সজ্জিত এবং হিন্দু তীর্থযাত্রীর ছদ্মবেশে ইকবাল গনি প্রধানমন্ত্রী জগন্নাথকে আক্রমণ করেন। উভয় প্রচেষ্টাই ড্রাগ কার্টেলের ফল বলে মনে করা হয়, যাদের বিরুদ্ধে জগন্নাথ একটি কঠোর ব্যবস্থার নেতৃত্ব দিচ্ছিল।
ব্যক্তিগত জীবন
জগন্নাথ মরিশাসের একটি ভবন কোম্পানির মালিক ছিলেন, কোম্পানিটি পোর্ট লুইসের লা রু এডিথ ক্যাভেলে অবস্থিত সান ট্রাস্ট ভবনে অবস্থিত। এই ভবন বিতর্ক এবং সমালোচনার বিষয় ছিল কারণ এর মালিক ভবনের স্থানটি উচ্চ মূল্যে ইজারা দিয়েছিলেন এবং জমিটির দাম স্থানীয় সম্পত্তি বাজারের চক্রের শীর্ষে থাকা অবস্থায় অর্জিত হয়েছিল। ১৯৯৫ সাল পর্যন্ত সান ট্রাস্ট ভবনের ভাড়াটে ছিল সরকারের শিক্ষা মন্ত্রণালয়। অন্যদিকে নবনির্বাচিত মন্ত্রী, জেমস বার্টি-ডেভিড সেই ভবনটি ব্যবহার করতে অস্বীকার করেছিলেন। এরপর সরকার বিভাগটিকে অন্য ভবনে স্থানান্তরিত করে। চুক্তি লঙ্ঘনের পরিপ্রেক্ষিতে জগন্নাথকে ৪৫ মিলিয়ন রুপি (US$১.৫ মিলিয়ন) জরিমানা দেওয়া হয়।
তিনি মরিশাসের জগন্নাথ পরিবারের পিতৃপুরুষ ছিলেন। জগন্নাথ ১৮ ডিসেম্বর ১৯৫৬ সালে সরোজিনী বল্লাকে বিয়ে করেন এবং তিনি দুই সন্তানের জনক: প্রবিন্দ এবং শালিনী জগন্নাথ-মালহোত্রা। প্রবিন্দ ২০১৭ সাল থেকে মরিশাসের প্রধানমন্ত্রী ছিলেন এবং এর আগে তিনি নির্বাচনী এলাকা মোকা এবং কোয়ার্টিয়ার মিলিটায়ারের সংসদ সদস্য হিসাবে অর্থমন্ত্রী ছিলেন। প্রবিন্দ মুভমেন্ট সোসালিষ্ট মিলিট্যান্টের (এমএসএম) নেতাও।
তিনিই একমাত্র মরিশীয় যিনি দেশের প্রতিটি স্তরে নির্বাচিত সদস্য হিসাবে কাজ করেছিলেন। তিনি প্রথম গ্রাম ও শহরের কাউন্সিলর হিসাবে কাজ করেছিলেন (১৯৫৬ সালে পালমা গ্রামের কাউন্সিলর হিসাবে নির্বাচিত হয়েছিলেন এবং ১৯৬৪ সালে ভ্যাকোয়াস-ফিনিক্স শহরের কাউন্সিলর হিসাবে নির্বাচিত হয়েছিলেন), তারপরে তিনি সংসদ সদস্য হিসাবে দায়িত্ব পালন করেন (১৯৬৩ সালে নির্বাচিত), ১৯৬৫ সালে রাজ্যের মন্ত্রী হন যা ১৯৬৬ সালে সিউওসাগুর রামগুলাম দ্বারা শ্রম মন্ত্রী হিসাবে তার নিয়োগের আগে। তিনিই একমাত্র প্রধানমন্ত্রী ছিলেন যার ২০০০ থেকে ২০০৩ সাল পর্যন্ত নিজের মন্ত্রিসভায় একটি ভাই এবং তার ছেলে ছিল।
৩ জুন ২০২১ জগন্নাথ অসুস্থতার কারণে ৯১ বছর বয়সে মরিশাসের ফ্লোরিয়ালের ক্লিনিক ডার্নে মারা যান।
বিতর্ক ও সমালোচনা
জগন্নাথ তার ৩৫ বছর মরিশিয়ার রাজনীতির প্রধান ব্যক্তি হিসেবে থাকার জন্য বিভিন্ন বিতর্কের শিকার হয়েছিলেন। ১৯৮৩ সালে তিনি এমএমএম-পিএসএম জোট সরকার ভেঙ্গে এবং এমএমএমকে ক্ষমতা থেকে সরিয়ে দেওয়ার জন্য সমালোচিত হন। ১৯৮৪ সালে তিনি আমস্টারডাম ছেলেদের কেলেঙ্কারিতে সরকারপ্রধান হিসেবে সমালোচিত হন, এর মধ্যে ৪ জন সরকারী এমপি জড়িত ছিল। তারা নেদারল্যান্ডস থেকে মাদক বহন করার কারণে গ্রেপ্তার হয়েছিল। তদন্তে কোনো প্রশ্ন রোধ করার লক্ষ্যে তিনি সংসদ স্থগিত করেন। ১৯৮৮ সালে তিনি রাজনৈতিক মতবিরোধের কারণে লেবার পার্টির তৎকালীন নেতা সাতকাম বুলেলকে বরখাস্ত করেন।
১৯৯২ সালের মে মাসে ব্যাংক অফ মরিশাস সরোজিনী জগন্নাথের প্রতিকৃতি সহ একটি নতুন ২০ টাকার নোট জারি করার সময় একটি কেলেঙ্কারির সূত্রপাত হয়। এটি তার স্ত্রীর জন্য অনিরুদ্ধের জন্মদিনের উপহার হিসাবে বিবেচিত হয়েছিল। এটি একটি বড় বিতর্ক ছিল যার ফলে বিরোধীদের কাছ থেকে একটি ব্যক্তিগত নোটিশ প্রশ্নে জগন্নাথকে নিজেকে সংসদে ক্ষমা চাইতে হয়েছিল। তিনি নিশ্চিত করেছেন যে তিনি এমন একটি নোট ইস্যু করার জন্য ব্যাংক অফ মরিশাসের প্রস্তাবে অনিচ্ছায় সম্মত হয়েছেন। তিনি আন্তরিকভাবে ক্ষমাপ্রার্থী এবং জনগণকে আশ্বস্ত করেন যে তিনি ভবিষ্যতে এমন ভুল করবেন না।
১৯৯৫ সালে সাধারণ নির্বাচনের কয়েক মাস আগে তৎকালীন সরকার ১০ বছরের জন্য সান ট্রাস্ট ভবনকে (জগন্নাথ পরিবারের মালিকানাধীন) একটি চুক্তি দিয়েছিল। এটি বিতর্কিত ছিল কারণ জগন্নাথ ভবনটির মালিক ছিলেন এবং একই সাথে প্রধানমন্ত্রী ছিলেন। নবনির্বাচিত লেবার পার্টি-এমএমএম সরকার চুক্তি প্রত্যাহার করার সিদ্ধান্ত নিয়েছে। জগন্নাথ ক্ষতিপূরণের জন্য মামলা করেন এবং ক্ষতিপূরণ হিসেবে ৪৫ মিলিয়ন রুপি ($১.৫ মিলিয়ন) পান। এটি সংবাদমাধ্যমে এবং মরিশাস প্রবাসীদের মধ্যে সমালোচিত হয়েছিল।
২০০৭ সালে জগন্নাথ চাগোস দ্বীপপুঞ্জের মানুষের সাথে যুক্তরাজ্যের "বর্বর" আচরণের প্রতিবাদে মরিশাসের কমনওয়েলথ ত্যাগ করার হুমকি দেয়। জগন্নাথ বলেছিলেন যে তিনি দ্বীপবাসীদের দুর্দশার বিষয়ে যুক্তরাজ্যকে আন্তর্জাতিক বিচার আদালতে নিয়ে যেতে পারেন। ভারত মহাসাগরে একটি ব্রিটিশ উপনিবেশে ছাগোস দ্বীপপুঞ্জ একটি সামরিক ঘাঁটি নির্মাণের জন্য ১৯৬০ সালে মার্কিন যুক্তরাষ্ট্রের কাছে ইজারা দেওয়া হয়েছিল। সেখান থেকে বাসিন্দাদের জোরপূর্বক বের করে দেওয়া হয়েছিল এবং সরকার বলে যে তারা ফিরে আসতে পারবে না। তবে তাদের ব্রিটিশ নাগরিকত্ব দেওয়া হয়েছে এবং সেই সময়ে ২,০০০ জন লোককে প্রায় ৪০ মিলিয়ন পাউন্ড দান করেছে। অনেক বাসিন্দা এখন মরিশাসের দারিদ্র্যের মধ্যে বাস করে কারণ সেই রাজ্য তাদের নিঃস্ব করে দিয়েছে। ব্রিটেনে শরণার্থী হিসাবে যেখানে তাদের আবাসন এবং খরচ দেওয়া আছে এবং ব্রিটিশদের আদালতে নিয়ে যাওয়ার জন্য আর্থিক সহায়তা পান। আমেরিকান ঘাঁটিটি চাগোস দ্বীপপুঞ্জের মধ্যে দিয়েগো গার্সিয়ার বড় দ্বীপে নির্মিত হয়েছিল। মরিশাস দ্বীপগুলোকে তার ভূখণ্ডের অংশ হিসেবে দাবি করে এবং জগন্নাথ দাবি করে যে তার দেশকে স্বাধীনতার শর্ত হিসেবে চাগোসীয়দের মেনে নিতে ব্রিটিশরা বাধ্য করেছিল।
সম্মান
জগন্নাথ আজীবন সম্মানজনক উপাধি ধারণ করেছিলেন। ৩৫ বছরেরও বেশি সময় ধরে সংসদ সদস্য থাকার জন্য তিনি এমপি পোস্ট-নোমিনাল এবং উপসর্গ ব্যবহার করার অধিকারী ছিলেন।
বিদেশী সম্মান
রাণী দ্বিতীয় এলিজাবেথ এবং প্রাক-প্রজাতন্ত্রের শাসনামলে দায়িত্ব পালনকারী একমাত্র দুই প্রধানমন্ত্রীর মধ্যে জগন্নাথ ছিলেন একজন। দেশের উত্তরে অবস্থিত তার প্রাক্তন নির্বাচনী এলাকায় রিভিয়েরে ডু রেমপার্ট তার নামে একটি প্রাথমিক বিদ্যালয় রয়েছে, যা স্যার আনিরুদ্ধ জগন্নাথ সরকারী বিদ্যালয় নামে পরিচিত।
তার কাছে ব্যাংক অফ মরিশাস দ্বারা জারি করা একটি স্মারক সোনালি মরিশাস রুপি মুদ্রা রয়েছে। যার বিপরীতে তার প্রতিকৃতি এবং বিপরীতে একটি ডোডো রয়েছে। শিলালিপিগুলি হল "দ্য রিট অন স্যার অনিরুদ্ধ জগন্নাথ পিসি, কিউসি, কেসিএমকি" এবং তার পরে রয়েছে "মরিশিয়াস"। এটির মূল মূল্য ১,০০০ রুপি। কিন্তু এটি একটি সংগ্রাহকের টুকরা হিসাবে ইউএস $১,৮৮১ এ বিক্রি হয়। ২০১০-এ ১৯ ডিসেম্বর তিনি এবং তাঁর স্ত্রী সরোজিনী বল্লহ রাষ্ট্রপতির একটি সচিত্র জীবনী আনুষ্ঠানিক উদ্বোধন করতে যান। যেখানে তিনি ছোট বয়সের দরিদ্র সন্তান থেকে ২০১০ সালে মরিশাসের রাষ্ট্রপতি হওয়ার পথ দেখিয়েছিলেন এবং তার পিছনে দেশের নেতাদের একটি সমৃদ্ধ কর্মজীবন রেখেছিলেন। জীবনীটির শিরোনাম দ্য রাইজ অফ এ কমন ম্যান। অনুষ্ঠানে উপস্থিত ছিলেন প্রাক্তন প্রধানমন্ত্রী নবীন রামগুলাম, উপ-প্রধানমন্ত্রী প্রবিন্দ জগন্নাথ এবং অন্যান্য মন্ত্রী ও বন্ধুরা।
পশ্চিম জার্মানীয় ভাষাসমূহ
থাম্ব|ষষ্ঠ শতাব্দীর কাছাকাছি পশ্চিম-জার্মানির ভাষা পশ্চিম জার্মানীয় ভাষাগুলি মূলত উত্তর সাগরের উপকূল ঘেঁষে গড়ে ওঠে এবং এই এলাকার লোকেরা সমুদ্র পাড়ি দিয়ে অন্য যেসব স্থানে গিয়ে বসতি করেছিল, সেখানেও এই ভাষাগুলির প্রচলন হয়। বর্তমানে ছয়টি আধুনিক ভাষা পশ্চিম জার্মানীয় ভাষার অন্তর্গত: ইংরেজি, ফ্রিজীয়, নেদারল্যান্ডীয় (ওলন্দাজ ও ফ্লেমিশ), আফ্রিকান্স, জার্মান ও য়িদিশ ভাষা।
মাতৃভাষাভাষীর সংখ্যা বিচারে চীনা ভাষার পরেই ইংরেজি ভাষার স্থান। আর বিশ্বে সবচেয়ে বেশি ব্যবহৃত দ্বিতীয় ভাষাও ইংরেজি।
ফ্রিজীয় ভাষার ধ্বনিব্যবস্থার সাথে ইংরেজির অনেক মিল আছে। তবে এ ভাষাটি বর্তমানে কেবল উত্তরাঞ্চলীয় নেদারল্যান্ড্‌স ও উত্তর-পশ্চিম জার্মানিতে প্রচলিত।
নেদারল্যান্ড্‌সের ওলন্দাজ ভাষা ও বেলজিয়ামের ফ্লেমিশ ভাষাকে একত্রে নেদারল্যান্ডীয় ভাষা বলা হয়। এগুলি গঠনগতভাবে একই ভাষা, তবে ফ্লেমিশ ভাষায় ঔপভাষিক বৈচিত্র্য বেশি।
নেদারল্যান্ডীয় ভাষা থেকে উদ্ভূত একটি ভাষা আফ্রিকান্স, ইউরোপ থেকে বহু দূরে, দক্ষিণ আফ্রিকায় প্রচলিত। আফ্রিকান্স ভাষায় স্থানীয় বিভিন্ন বান্টু ভাষার প্রভাব পড়েছে।
জার্মান ভাষা জার্মানি ও অস্ট্রিয়ার রাষ্ট্রভাষা এবং সুইজারল্যান্ডের তিনটি সরকারী ভাষার একটি। ইংরেজি ও ফরাসির পরে জার্মান ভাষা বিশ্বের সবচেয়ে বেশি অধীত ও ব্যবহৃত দ্বিতীয় ভাষা। ৬ষ্ঠ শতকে উচ্চ জার্মান ব্যঞ্জনধ্বনি সরণের ফলে উচ্চ জার্মান উপভাষাগুলি নেদারল্যান্ডীয় ভাষা ও নিম্ন-জার্মান ভাষাগুলি থেকে পৃথক হয়ে যায়। আদি-জার্মান ভাষায় লাতিন ভাষার বড় রকমের প্রভাব ছিল, কেননা তখনকার দিনে লেখালেখি মূলত ধর্মালয়গুলিতেই সীমাবদ্ধ ছিল। মধ্যযুগের শেষ দিকে এসে ইউরোপে ব্যবসা-বাণিজ্যের প্রসারের সাথে সাথে জার্মান ভাষা ফরাসি ভাষা থেকে অনেক শব্দ ঋণ নেয়। আধুনিক যুগে এসে লিখিত জার্মান ভাষা একটি আদর্শ রূপ ধারণ করলেও জার্মান মৌখিক উপভাষাগুলির মধ্যে বেশ ভালমতোই পার্থক্য রয়ে গেছে।
য়িদ্দিশ ছিল মধ্য ও পূর্ব ইউরোপে বসবাসকারী ইহুদীদের ভাষা। জার্মানীয় ভাষা হলেও এতে বিভিন্ন রোমান্স ভাষা, হিব্রু-আরামীয় ভাষা ও স্লাভীয় ভাষাগুলির প্রচুর উপাদান ছিল। য়িদিশ ভাষায় প্রায় ১ কোটিরও বেশি লোক কথা বলতেন। কিন্তু দ্বিতীয় বিশ্বযুদ্ধের সময় হলোকস্টে এদের অধিকাংশকেই নাৎসিরা হত্যা করে।
অ্যালেক্সিস ম্যালোন
অ্যালেক্সিস ম্যালোন (পিটসবার্গ, পেনসিলভানিয়া, জুন ২৯, ১৯৭৯) একজন মার্কিন পর্নোগ্রাফিক অভিনেত্রী।
গজনী (২০০৮-এর চলচ্চিত্র)
ছবিটি, প্রেমিকা মডেল কল্পনার বিভৎস ভাবে খুন হওয়ায় ফলে সাময়িক স্মৃতিলোপের অসুখে আক্রান্ত এক ধনী ব্যবসায়ীর জীবনের মারদাঙ্গা রহস্য-রোমাঞ্চ ও গভীর প্রেমের উপাদানের সংমিশ্রণ।সে পোলারয়েড র কিছু ছবি ও নিজের সারা শরীরে অঙ্কিত কিছু স্থায়ী উল্কির সাহায্যে এই খুনের প্রতিশোধ নিতে চেষ্টা করে. এই ছবিটিকেই ভিত্তি করে প্রস্তুত, গজনী দ্য গেম, নামে একটি থ্রী-ডি ভিডিও গেমেও আমীর খান অভিনীত চরিত্রটি বর্তমান.
সংক্ষিপ্তসার
সুনিতা, একটি মেডিকেল ছাত্রী ও তার কয়েকজন সহপাঠি, মনুষ্য মস্তিষ্কের ওপর একটি প্রকল্প নিয়ে কর্মরত, এই দৃশ্য দিয়ে ছবিটি শুরু হয়. সে, শহরের পূর্বতন একজন প্রথিতযশা ব্যবসায়ী, বর্তমানে 'সাময়িক স্মৃতিলোপের অসুখে আক্রান্ত, সঞ্জয় সিংহানিয়ার রহস্য-জনক ঘটনাটি নিয়ে কাজ করতে চায়. বর্তমানে ঘটনাটি ফৌজদারী তদন্তাধীন বলে তার শিক্ষক, সঞ্জয় সম্পর্কিত নথিপত্র তাকে দিতে অস্বীকার করে. তা স্বত্তেও সুনিতা নিজেই বিষয়টির ওপর অনুসন্ধান চালাবে বলে স্থির করে.
সঞ্জয়ের, ছবিতে নৃশংসভাবে দ্বিতীয় খুন টি করার সময়, আবির্ভাব ঘটে. সে লোকটির পোলারয়েড ছবি তোলে এবং 'হয়েছে' এই বলে ছাপ দেয়. ছবি থেকে জানা যায় যে সঞ্জয় এক অদ্ভুত ধরনের 'সাময়িক স্মৃতিলোপের' অসুখে আক্রান্ত যাতে প্রত্যেক ১৫ মিনিট অন্তর তার সম্পূর্ণ স্মৃতি বিলুপ্ত হয়. সঞ্জয় তার স্মৃতি ফিরিয়ে আনতে ছবি, চিরকুট এবং তার সারা শরীরে আঁকা উল্কি গুলি ব্যবহার করে. প্রতিদিন ভোরে সঞ্জয় যখন কল-ঘরে যায় তখন জলের নলের পাশে লাগানো একটি চিরকুটে 'জামা খোলো' এই কথাটি লেখা দেখতে পায়. সে যখন জামাটা খোলে তখন তার বুকে আঁকা অনেক উল্কি দেখতে পায়, যার মধ্যে, 'কল্পনাকে খুন করা হয়েছিল' এই কথাটিও দেখতে পায় এবং জানা যায় সে নিয়মিত ভাবে যারা কল্পনার মৃত্যুর জন্যে দায়ী তাদের হত্যা করে চলেছে. কতকগুলি চিরকুট ও উল্কি থেকে বোঝা যায় যে 'ঘজিনি' তার প্রধান লক্ষ. ঘটনাচক্রে, জানা যায় যে ঘজিনি সমাজের ও শহরের একজন গন্য-মান্য ব্যক্তি.
মুম্বাই পুলিশের ইন্সপেক্টর, অজয় যাদব, এই একটির পর একটি খুনের ঘটনার তদন্তের দায়িত্ব-প্রাপ্ত. সে সঞ্জয়ের খুঁজে বার করে তার বাড়িতে তাকে আক্রমণ করে ও কাবু কোরে ফেলে. প্রচুর পরিমাণে ছবি ও চিরকুট দেখে অজয় যাদব চমকিত হয়. সে দুটি ডায়েরি খুঁজে পায় যেখানে সঞ্জয় 2005 ও 2006 সালের ঘটনা গুলি ক্রমানুসারে লিখে রেখেছে. যাদব 2005 সালের ডায়রিটি পড়া শুরু করতেই ছবিতে 2005 সালের পূর্ব স্মৃতিচারণ শুরু হয়.সঞ্জয়, এয়ার ভয়েস টেলিফোন কোম্পানির মালিক, এক সম্ভ্রান্ত ব্যবসায়ী পরিবারের বংশধর.সে বিদেশে পড়াশোনা শেষ করে তার পারিবারিক ব্যবসা দেখাশোনার জন্য দেশে ফিরেছে. ব্যবসায়ীক ঘটনা প্রবাহে, সঞ্জয় একজন উঠতি অভিনেত্রী/মডেল, কল্পনার বাড়ির ওপর এয়ার ভয়েস কোম্পানির একটি বিজ্ঞাপন লাগাবার জন্য কল্পনার কাছে তার লোক পাঠায়. এয়ার ডয়েজ কোম্পানির বিজ্ঞাপনী প্রচারের মতো লোভনীয় কাজ ও আরও অন্যান্য সুযোগ সুবিধার আশায় কল্পনার মডেলিং/বিজ্ঞাপন সংস্থার মালিক এটিকে প্রণয়ের পূর্বাভাস বলে ভুল করে এবং কল্পনাকে এই প্রারম্ভিক আলাপচারিতায় উৎসাহিত করে.সে প্রধান মডেলের পদে কল্পনার পদোন্নতি ঘটায়.কল্পনা মিষ্টি ও দয়ালু স্বভাবের মেয়ে.সে এটাকে একটা নির্দোষ দুষ্টুমি বলে গন্য করে (যা তাকে আরও বেশি মডেলিং-এর কাজ পাওয়াবে এই আশায়)এবং সঞ্জয়ের বান্ধবী হিসেবে কৌতুকাভিনয় শুরু করে.
সঞ্জয়, ঘটনাক্রমে কল্পনার সঙ্গে দেখা করে কিন্তু সচিন নামে নিজের পরিচয় দেয় ও বলে সে কোনো একটি ছোট শহরের একজন সাধারণ ছেলে, এই বড় শহরে নতুন কাজের খোঁজে এসেছে.কল্পনা তাকে কিছু ছোট মডেলিং-এর কাজ যোগাড় করে দেয়. সে সচিনের আকর্ষণে অনুরক্ত হয়ে পড়ে এবং সচিনও কল্পনার দয়ালুতা ও মাধুর্যে মুগ্ধ হয়ে যায়(সে কল্পনার পঙ্গু, গরিব ও অসহায় মানুষদের সাহায্যের জন্য সদা-প্রস্তুত ভাব একাধিকবার লক্ষ্য করেছে). তারা একে অপরের প্রেমে পড়ে যায় এবং সঞ্জয় সাহস সঞ্চয় করে কল্পনাকে বিয়ের প্রস্তাব দেয়.তার প্রস্তাব ভেবে দেখার জন্য কল্পনা কিছু দিন সময় চায়. সঞ্জয় স্থির করে যদি কল্পনা তার প্রস্তাবে রাজি হয়, সে তখন তার আসল পরিচয় জানাবে, আর যদি না রাজি হয় তবে কারো কোনো ক্ষতি না করে নি:শ্বব্দে সরে যাবে.
যাদবের 2006 সালের ডায়েরি টি পড়া শুরু দিয়ে ছবি আবার বর্তমান সময় ফিরে আসে. সঞ্জয় ফিরে এসে যাদব কে আক্রমণ করে ও তাকে বেঁধে রাখে. সে ঘজিনি কে একটি কলেজের অনুষ্ঠানে খুঁজে পায় যেখানে ঘজিনি প্রধান অতিথি ছিল. সঞ্জয় ঘজিনির কতকগুলি ছবি তোলে এবং তাকে হত্যা করার সিদ্ধান্ত নেয় (যদিও সে তখন তার কারণ জানে না). তার ওই অনুষ্ঠানেই সুনিতার সঙ্গে দেখা হয়, সুনিতাও তার ফাইলের প্রচ্ছদ থেকেই সঞ্জয় কে চিনতে পারে এবং তার সঙ্গে বন্ধুত্ব করার সিদ্ধান্ত নেয়. ওই সন্ধ্যাতেই, আরও পরে সঞ্জয় ঘজিনির এক গুন্ডা-সহচর কে গাড়ি রাখার জায়গায় আক্রমণ করে ও হত্যা করে. সে সেখানেই ঘজিনির জন্য অপেক্ষা করতে থাকে কিন্তু শেষ পর্যন্ত অন্য কোনো সময় চূড়ান্ত আক্রমণ করবে স্থির করে. মৃত-প্রায় গুন্ডাটি ঘজিনিকে দু-বছর আগের, কল্পনাকে হত্যা করার এবং সঞ্জয়ের অসুস্থ হয়ে পড়ার ঘটনাটি মনে করবার চেষ্টা করে. ঘজিনি এতে বিমুঢ় হয়ে পড়ে এবং পরিষ্কার ভাবে কিছু মনে করতে পারে না.
ইতিমধ্যে, সুনিতা সঞ্জয়ের বাড়িতে আসে এবং প্রহৃত ও বাঁধা অবস্থায় যাদবকে দেখতে পায়. সে এও জানতে পারে যে ঘজিনি সঞ্জয়ের লক্ষ. যাদব তাকে জানায় যে সঞ্জয় একজন ক্রমিক হত্যাকারী. সুনিতা ডায়েরি দুটি খুঁজে পায় এবং যাদবকে মুক্ত করে. হঠাত সেই সময় সঞ্জয় সেখান পৌছয় কিন্তু তাদের কাউকেই চিনতে পারে না ও তাদের তাড়া করে.ঘটনা-পরম্পরায় যাদব একটি বাসের ধাক্কা খায় এবং সুনিতা উন্মত্ত সঞ্জয়ের থেকে কোনমতে পালাতে সমর্থ হয়. ঘজিনির বিপদ আশঙ্কা করে সুনিতা তাকে একথা জানায় যে সঞ্জয় ঘজিনিকে হত্যা করতে চায়. এতে তার অভিষ্ঠ ঘজিনি তাকে খুনের অভিপ্রায়ে সঞ্জয়ের বাড়িতে আসে.সে সমস্ত ছবি ও চিরকুটগুলি নষ্ট করে দেয় এবং তার গুন্ডা-সহচরদের দ্বারা সঞ্জয়ের শরীরের বর্তমান উল্কিগুলো তুলে দিয়ে তার ওপর অন্য উল্কি এঁকে দেয়.সঞ্জয়ের তাকে খুঁজে পাবার আর কোনো সূত্র থাকলো না এই কথা ভেবে আস্বস্থ হয়ে ঘজিনি সেই স্থান ত্যাগ করে.